स्कूलों में क्रिसमस-डे पर सांता बन कर पहुंचे बच्चे
भास्कर संवाददाता | गुरदासपुर
जियालालमित्तल डीएवी पब्लिक स्कूल में दो दिवसीय अंग्रेजी विषय का सेमिनार कराया गया। इसमें कमलप्रीत और सुची गुप्ता रिसोर्सपर्सन के तौर पर पहुंचीं।
सेमिनार में विभिन्न डीएवी स्कूलों से अंग्रेजी पढ़ाने वाले टीचर्स पहुंचे। सेमिनार का मुख्य उद्देश्य सीसीई की निश्चित गतिविधियों के बारे में जानकारी देना था। इस दौरान पाठ्यक्रम को विभिन्न ढंग से पढ़ाने के बारे में बताया गया। सेमिनार के अंत में प्रिंसिपल राजीव भारती ने सभी का धन्यवाद किया। इसके साथ ही स्कूल में क्रिसमस-डे मनाया गया। स्टूडेंट्स ने प्रभु यीशु मसीह के जीवन शिक्षाओं पर आधारित कार्यक्रम पेश किया। स्कूल के चेयरमैन बालकिशन मित्तल और प्रिंसिपल भारती ने सभी को शुभकामनाएं दीं। उन्होंने स्टूडेंट्स को प्रभु यीशू मसीह के जीवन से प्रेरणा लेने की अपील की।
डीपीएस| दिल्लीपब्लिक स्कूल में वीरवार को क्रिसमस-डे उत्साह और हर्षोल्लास के साथ मनाया गया। सारा स्कूल परिसर रंगारंग स्ट्रीमर गुब्बारों के साथ चमचमा रहा था। प्रिंसिपल रूपाली सैनी की अध्यक्षता में सुबह विशेष प्रार्थना सभा का आयोजन किया गया, जिसमें स्टूडेंट्स ने रंगारंग सांस्कृतिक कार्यक्रम पेश किया। डीपीएस के उभरते सितारों ने अपनी मधुर आवाज में केरल गायन कर सभी के दिल छू लिए, जबकि प्राइमरी वर्ग के छात्रों ने क्रिसमस पर डांस पेश किया। कक्षा पहली से दूसरी तक के बच्चों ने सभी को क्रिसमस की बधाई दी। सांता क्लॉज ने सभी स्टूडेंट्स को केंडी बांटी। नौवीं के बच्चों ने टीचर्स को क्रिसमस की बधाई देते खुद बनाए हुए कार्ड दिए। बच्चों की रचनात्मकता के विकास के लिए क्लॉज डेकोरेशन प्रतियोगिता कराई गई, जिसमें सभी ने पूर्ण उत्साहित होकर भाग लिया। सभी कक्षाएं चमकदार रंगीन घंटियों के साथ सजी हुई थीं। अंत में प्रिंसिपल ने स्कूल परिवार की ओर से सभी को क्रिसमस की बधाई दी।
टीसीइंटरनेशनल |टीसी इंटरनेशनल स्कूल में वीरवार को क्रिसमस-डे धूमधाम के साथ मनाया गया। पहली से तीसरी तक के बच्चों ने बॉल डेकोरेशन, चौथी से सातवीं तक के बच्चों ने कैंडल डेकोरेशन और आठवीं से दसवीं तक के बच्चों ने क्रिसमस-ट्री डेकोरेशन मुकाबले में भाग लिया। इसके अलावा बच्चों ने सांता क्लॉज और क्रिसमस-ट्री बनकर सभी को मंत्रमुग्ध किया। इसके अलावा बच्चों ने प्रार्थना कर, गीत गाकर और भाषण देकर क्रिसमस के बारे में विचार व्यक्त किए। यूकेजी के जय आदित्य शर्मा ने सांता क्लॉज बनकर स्कूल के बच्चों टीचर्स को उपहार बांटे। एमडी रविंदर शर्मा ने कहा कि क्रिसमस का त्यौहार सबके लिए खुशियां लाने वाला है। इसके साथ उन्होंने स्कूल के सभी स्टूडेंट्स टीचर्स को बधाई देते हुए प्रेरित किया कि यह त्यौहार हमें प्यार भाईचारे का संदेश देते हैं इसलिए हमें इन त्यौहारों को मिलकर मनाना चाहिए।
गोल्डनस्कूल में मनाया क्रिसमस और न्यू ईयर| रिसमसऔर न्यू ईयर के उपलक्ष्य में गोल्डन सीसे स्कूल में विद्यार्थियों की ओर से सांस्कृतिक कार्यक्रम पेश किया गया। इसमें बतौर मुख्य मेहमान गोल्डन ग्रुप ऑफ इंस्टीट्यूट्स के चेयरमैन दीनानाथ महाजन शामिल हुए जबकि समारोह की अध्यक्षता एमडी मोहित महाजन ने रंग-बिरंगे गुब्बारे हवा में छोड़ कर की। बच्चों ने इस मौके पर डांस और प्रभु भक्ति के गीत गाए। इस मौके पर सभी बच्चों को चॉकलेट, मिठाइयां और उपहार बांटे गए। स्कूल के मैनेजिंग डायरेक्टर मोहित महाजन ने बच्चों को सभी धर्मों का आदर सत्कार करने को प्रेरित किया। नववर्ष के उपलक्ष्य में उन्होंने बच्चों, उनके अभिभावकों और स्कूल के समूह स्टाफ को शुभकामनाएं दीं। इस मौके प्रिंसिपल जतिंदर गुप्ता, कृष्णकांता, अनु महाजन, रेनू महाजन आदि मौजूद थे।
बाबाबंदा सिंह बहादुर पब्लिक| धारीवालबाबा बंदा सिंह बहादुर पब्लिक स्कूल में एमडी अमरजीत सिंह चाहल के नेतृत्व में क्रिसमस-डे मनाया गया। इस दौरान स्टूडेंट्स ने कक्षाओं की सजावट की। पहली कक्षा के स्टूडेंट जोयल और तीसरी के जूलियट ने सांता क्लॉज की भूमिका निभाते बच्चों को टॉफियां बांटी। बच्चों ने एक दूसरे को गिफ्ट भी बांटे। मैडल सलीमां ने दुआ कर आने वाले साल की शुभकामनाएं दीं। सजावट में तीसरी दूसरी के बच्चों ने फर्स्ट, नौवीं ने सेकेंड और पहली ने थर्ड स्थान पाया। एमडी अमरजीत सिंह चाहल ने बच्चों को सम्मानित करते हुए सच्चाई के मार्ग पर चलने की प्रेरणा दी।
दयानन्दएंग्लो वैदिक स्कूल कादियां|स्थानीय दयानन्दएंगलो वैदिक स्कूल में क्रिसमस-डे के उपलक्ष्य पर एक समारोह करवाया गया। समारोह में सांता क्लॉज के रूप में आए विद्यार्थी लोगों के आकर्षण का केन्द्र बने रहे। इस मौके स्कूल के प्रिंसिपल मिंटू सेखड़ी ने विद्यार्थियों को प्रत्येक त्योहार को बड़ी धूमधाम से मनाने के लिए प्रेरित किया। उन्होंने कहा कि त्योहार हमें परम्पराओं से जोड़े रखते हैं। जीवन में में आगे बढ़ने के लिए विद्यार्थियों को अपने इतिहास से मार्गदर्शन लेना चाहिए। इस मौके बढ़िया प्रदर्शन करने वाले छात्रों को स्कूल की प्रिंसिपल की ओर से सम्मानित किया गया। इस मौके उनके साथ परमजीत कौर, तरसेम जोझड़ा, लब्बा राम, नीतू आदि उपस्थित थे।
सांता क्लॉज के भेष में मौजूद विद्यार्थी त्योहर मनाते हुए।
स्टूडेंट्स ने कक्षाओं की सजावट की।
क्रिसमस और न्यू ईयर मनाते हुए गोल्डन सीसे स्कूल के बच्चे।
टीसी इंटरनेशनल स्कूल में क्रिसमस-डे मनाते बच्चे।
जिया लाल मित्तल डीएवी स्कूल में क्रिसमस-डे मनाते बच्चे।
दिल्ली पब्लिक स्कूल में क्रिसमस-डे मनाते बच्चे।
क्रिसमस के उपलक्ष्य में पाहड़ा में निकली शोभायात्रा
गुरदासपुर|वार्डनंबर-9स्थित पाहड़ा में मसीह भाईचारे की ओर से क्रिसमस के उपलक्ष्य में वीरवार को शोभायात्रा निकाली गई। इसमें पीपीसीसी सचिव गुरमीत सिंह पाहड़ा विशेष तौर पर पहुंचे। शोभायात्रा गांव की चर्च से शुरू होकर पूरे गांव की परिक्रमा कर लौटी। बच्चे सांता क्लॉज की वेशभूषा में सजकर पहुंचे। पाहड़ा ने कहा कि हमें सभी धार्मिक त्यौहार मिलजुल कर मनाने चाहिएं। इससे आपसी भाईचारा बढ़ता है। इस मौके पर विधानसभा हलका गुरदासपुर के यूथ प्रधान बलजीत सिंह पाहड़ा, पार्षद जगीर सिंह, बलजिंदर सिंह, मानत मसीह, जोगिंदर मसीह, प्रीतम सिंह, ज्ञान मसीह, देसा मसीह, जैल मसीह, प्रीतम मसीह, जूनस मसीह, काला मसीह, कुलदीप मसीह, शिंदा मसीह, शाम मसीह, काबुल मसीह, नाजा मसीह, मिंदा मसीह, जागीर मसीह आदि मौजूद थे।
hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva mag_Deva hin_Deva awa_Deva hin_Deva bho_Deva hin_Deva